枫桥夜泊--[唐]张继 月落乌啼霜满天,江枫渔火对愁眠。
姑苏城外寒山寺,夜半钟声到客船。 枫桥--[唐]杜牧 长洲苑外草萧萧,却算游城岁月遥。
惟有别时今不忘,暮烟疏雨过枫桥。 宿枫桥--- [宋]陆游七年不到枫桥寺,客枕依然半夜钟。
风月未须轻感慨,巴山此去尚千重。 过枫桥留别城西诸友--[明]谢晋 烦君远饯意偏饶,念我离群怎寂寥。
祖帐西催诗欲就,邮亭风劲酒频浇。 舟移射渎黄昏近,路转江村碧树遥。
记取今宵分手处,乌啼时节过枫桥。 忆江南--周瘦鹃 苏州好,古寺说寒山。
水泊枫桥眠正熟,钟声破晓夜漫漫 张继赖诗传。 枫桥歌送吴秀才之金陵--[明] 谢晋 君不见枫桥水,奔流直泻太湖来。
环绕阖闾城西地,其问风土何佳哉。 层楼叠榭侵云起,望处人家半临水。
水边歌舞不胜春,桥下帆樯停似蚁。 复有大道接金陵,送客每来桥上行。
山寺钟鸣知夜半,渔村月落见灯明。 今朝却饯吴公子,解我金貂酤绿醑。
帆挂长洲苑外烟,衣沾虎阜山头雨。 暮烟秋雨益凄其,别绪离情无限期。
昔时应是今时景,今人还须昔人诗。 见说长干花似绮,君归更英思乡里。
沧浪亭--[宋]欧阳修 子美寄我沧浪吟,邀我共作沧浪篇。 沧浪有景不可到,使我东望心悠然。
荒湾野水气象古,高林翠阜相回环。 新篁抽笋添夏影,老卉乱发争春妍。
水禽闲暇事高格,山鸟日夕相啾喧。 不知此地几兴废,仰视乔木皆苍烟。
堪嗟人迹到不远,虽有来路曾无缘。 穷奇极怪谁似子,搜索幽隐探神仙。
初寻一径人蒙密,豁目异境无穷边。 风高月白最宜夜,一片莹净铺琼田。
清光不辨水与月,但见空碧涵漪涟。 清风明月本无价,可惜只卖四万钱。
又疑此境天乞与,壮士憔悴天应怜。 鸱夷古亦有独往,江湖波涛渺翻天。
崎岖世路欲脱去,反以身试蚊龙渊。 岂知扁舟任飘兀,红蕖绿浪摇醉眠。
丈夫身在岂长弃,新诗美酒聊穷年。 虽然不许俗客到,莫惜佳句人间传。
沧浪池上--[明]文徵明 杨柳阴阴十亩塘,昔人曾此咏沧浪。 春风依旧吹芳杜,陈迹无多半夕阳。
积雨经时荒渚断,跳鱼一聚晚波凉。 渺然诗思江湖近,便欲相携上野航。
夜游西武丘寺--[唐]白居易 不厌西丘寺,闲来即一过。 舟船转云岛,楼阁出烟萝。
路人青松影,门临白月波。 鱼跳惊秉烛,